CELEX: 32007D0453
Language: el
Date: 2007-06-29 00:00:00
Title: 2007/453/ΕΚ: Απόφαση της Επιτροπής, της 29ης Ιουνίου 2007 , για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιφέρειές τους ως προς τη ΣΕΒ με βάση τον κίνδυνο εκδήλωσης ΣΕΒ [κοινοποιηθείσα υπό τον αριθμό Ε(2007) 3114] (Κείμενο που παρουσιάζει ενδιαφέρον για τον ΕΟΧ)

30.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/84
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 29ης Ιουνίου 2007
   για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιφέρειές τους ως προς τη ΣΕΒ με βάση τον κίνδυνο εκδήλωσης ΣΕΒ
   [κοινοποιηθείσα υπό τον αριθμό Ε(2007) 3114]
   (Κείμενο που παρουσιάζει ενδιαφέρον για τον ΕΟΧ)
   (2007/453/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 θεσπίζει κανόνες πρόληψης, καταπολέμησης και εξάλειψης των μεταδοτικών σπογγωδών εγκεφαλοπαθειών (ΜΣΕ) σε ζώα. Σύμφωνα με το άρθρο 1 του εν λόγω κανονισμού, οι κανόνες αυτοί εφαρμόζονται στην παραγωγή και τη διάθεση στην αγορά ζώντων ζώων και προϊόντων ζωικής προέλευσης. Για το σκοπό αυτό, η κατάσταση που επικρατεί στα κράτη μέλη ή σε τρίτες χώρες ή στις περιφέρειές τους («χώρες ή περιφέρειες») ως προς τη σπογγώδη εγκεφαλοπάθεια των βοοειδών (ΣΕΒ) θα καθορίζεται με την ταξινόμηση σε μία από τις τρεις κατηγορίες με βάση τον κίνδυνο εκδήλωσης ΣΕΒ, όπως ορίζεται στο άρθρο 5 παράγραφος 1 του εν λόγω κανονισμού.
            
         
               (2)
            
            
               Η κατηγοριοποίηση χωρών ή περιφερειών με βάση τον κίνδυνο εκδήλωσης ΣΕΒ αποβλέπει στη θέσπιση κανόνων για κάθε κατηγορία κινδύνου εκδήλωσης ΣΕΒ, ώστε να δίνονται οι αναγκαίες εγγυήσεις για την προστασία των ζώων και της δημόσιας υγείας.
            
         
               (3)
            
            
               Το παράρτημα VIII του κανονισμού (ΕΚ) αριθ. 999/2001 θεσπίζει τους κανόνες ενδοκοινοτικού εμπορίου και το παράρτημα IX του εν λόγω κανονισμού θεσπίζει τους κανόνες που διέπουν τις εισαγωγές στην Κοινότητα. Βασίζονται στους κανόνες που προβλέπονται στον κώδικα υγείας των χερσαίων ζώων του Παγκόσμιου Οργανισμού για την Υγεία των Ζώων (OIE).
            
         
               (4)
            
            
               Ο OIE διαδραματίζει πρωτεύοντα ρόλο στην κατηγοριοποίηση χωρών ή περιφερειών με βάση τον κίνδυνο εμφάνισης ΣΕΒ.
            
         
               (5)
            
            
               Κατά τη γενική συνέλευση του OIE τον Μάιο του 2007 εκδόθηκε ψήφισμα σχετικά με την κατάσταση που επικρατεί σε διάφορες χώρες ως προς τη ΣΕΒ. Εν αναμονή των τελικών συμπερασμάτων σχετικά με τον κίνδυνο εμφάνισης ΣΕΒ στα κράτη μέλη και δεδομένων των εναρμονισμένων αυστηρών προστατευτικών μέτρων έναντι της ΣΕΒ τα οποία εφαρμόζονται στην Κοινότητα, τα κράτη μέλη θα πρέπει να αναγνωριστούν προσωρινά ως χώρες με ελεγχόμενο κίνδυνο εμφάνισης ΣΕΒ.
            
         
               (6)
            
            
               Επιπροσθέτως, εν αναμονή των τελικών συμπερασμάτων σχετικά με τον κίνδυνο εμφάνισης ΣΕΒ στη Νορβηγία και την Ισλανδία και δεδομένων των αποτελεσμάτων των πλέον πρόσφατων αξιολογήσεων κινδύνου σχετικά με αυτές τις τρίτες χώρες, τα εν λόγω κράτη θα πρέπει να αναγνωριστούν προσωρινά ως χώρες με ελεγχόμενο κίνδυνο εμφάνισης ΣΕΒ.
            
         
               (7)
            
            
               Σύμφωνα με το άρθρο 23 του κανονισμού (ΕΚ) αριθ. 999/2001, εφαρμόστηκαν μεταβατικά μέτρα για μια περίοδο που λήγει την 1η Ιουλίου 2007. Τα μέτρα αυτά θα παύσουν να εφαρμόζονται αμέσως μετά την ημερομηνία έκδοσης απόφασης για την ταξινόμηση σύμφωνα με το άρθρο 5 του εν λόγω κανονισμού. Ως εκ τούτου, θα πρέπει να ληφθεί απόφαση για την ταξινόμηση χωρών ή περιφερειών σύμφωνα με τον κίνδυνο εμφάνισης ΣΕΒ που παρουσίαζαν πριν από την εν λόγω ημερομηνία.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κατάσταση που επικρατεί σε χώρες ή περιφέρειες ως προς τη ΣΕΒ με βάση τον κίνδυνο εμφάνισης ΣΕΒ που παρουσιάζουν ορίζεται στο παράρτημα.
   Άρθρο 2
   Η παρούσα απόφαση εφαρμόζεται από την 1η Ιουλίου 2007.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Ιουνίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1923/2006 (ΕΕ L 404 της 30.12.2006, σ. 1).
   
      ΠΑΡΑΡΤΗΜΑ
      ΚΑΤΑΛΟΓΟΣ ΧΩΡΩΝ Η ΠΕΡΙΦΕΡΕΙΩΝ
      A.   Χώρες ή περιφέρειες με αμελητέο κίνδυνο εμφάνισης ΣΕΒ
      
                  —
               
               
                  Αργεντινή
               
            
                  —
               
               
                  Αυστραλία
               
            
                  —
               
               
                  Νέα Ζηλανδία
               
            
                  —
               
               
                  Σιγκαπούρη
               
            
                  —
               
               
                  Ουρουγουάη
               
            B.   Χώρες ή περιφέρειες με ελεγχόμενο κίνδυνο εμφάνισης ΣΕΒ
      Κράτη μέλη
      
                  —
               
               
                  Βέλγιο, Βουλγαρία, Τσεχική Δημοκρατία, Δανία, Γερμανία, Εσθονία, Ιρλανδία, Ελλάδα, Ισπανία, Γαλλία, Ιταλία, Κύπρος, Λεττονία, Λιθουανία, Λουξεμβούργο, Ουγγαρία, Μάλτα, Κάτω Χώρες, Αυστρία, Πολωνία, Πορτογαλία, Ρουμανία, Σλοβενία, Σλοβακία, Φινλανδία, Σουηδία, Ηνωμένο Βασίλειο
               
            Χώρες ΕΖΕΣ
      
                  —
               
               
                  Ισλανδία, Νορβηγία και Ελβετία
               
            Τρίτες χώρες
      
                  —
               
               
                  Βραζιλία
               
            
                  —
               
               
                  Καναδάς
               
            
                  —
               
               
                  Χιλή
               
            
                  —
               
               
                  Ταϊβάν
               
            
                  —
               
               
                  Ηνωμένες Πολιτείες της Αμερικής
               
            Γ.   Χώρες ή περιφέρειες με απροσδιόριστο κίνδυνο εμφάνισης ΣΕΒ
      
                  —
               
               
                  Χώρες ή περιφέρειες που δεν αναφέρονται στα σημεία A ή B του παρόντος παραρτήματος.